Diari Oficial de la Generalitat Valenciana


Sumari del DOGV 164, del 25-05-1984 (1984/802921)

DECRET 49/1984, de 7 de maig, del Consell de la Generalitat Valenciana, pel qual es crea el Comitè València de l'Any Internacional de la Joventut i se'n regula el funcionament.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1984/05/07/49/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   DISPOSICIONS GENERALS

Número del document
:   1984/802921


Data del document
:   07-05-1984

Organisme emissor
:   Conselleria de Cultura, Educació i Ciència

Tipus de document
:   Decret

Decret 49/1984, de 7 de maig, del Consell de la Generalitat Valenciana, pel qual es crea el Comité Valencià del l'Any Internacional de la Joventut i se'n regula el funcionament.  
L'Assemblea General de les Nacions Unides, en Resolució 34/151, de 24 de gener de 1980, designà l'any` 1985 com a "Any Internacional de la Joventut" i invità els governs membres a celebrar-lo i establir òrgans nacionals per a l'estímul, la planificació i coordinació de les actuacions governamentals i no governamentals que es realitzen amb aquest motiu.   
En resposta d'aquesta invitació, el Govern Espanyol, entenent que la celebració de l'Any Internacional de la Joventut afavoreix el desenvolupament de la Política Integral de la Joventut a què s'ha compromés, creà el Comité Espanyol de l'Any Internacional de la Joventut, per Reial Decret 2868/1983, de 13 d'octubre, i insta les Comunitats Autònomes a fer el mateix en llur àmbit competencial.   
D'altra banda, la Generalitat Valenciana considera que la celebració esmentada és bona oportunitat per aconseguir els objectius següents:   
a) Examinar i avaluar la situació dels joves valencians en tots els aspectes i nivells.   
b) Obrir la reflexió i discussió públiques sobre els problemes dels joves i les solucions que poden donar-se en aquests problemes.   
c) Definir col·lectivament les línies de la Política Integral per a la Joventut valenciana a mitjà-llarg termini.   
d) Estimular les Institucions Públiques i Privades envers la col·laboració i coordinació en les actuacions escaients.   
Per a la consecució dels objectius esmentats, a proposta del Conseller de Cultura, Educació i Ciència amb la deliberació prèvia del Consell de la Generalitat Valenciana, en la reunió del 7 de maig de 1984,   
DECRETE:   
Article 1.r  
Sota la Presidència d'Honor del President de la Generalitat Valenciana, es crea el Comité Valencià de l'Any Internacional de la Joventut, encarregat d'estudiar, programar, recomanar, impulsar, i, si convé, coordinar totes les accions que es realitzen en l'àmbit de la Comunitat Valenciana per a la consecució dels objectius assenyalats, en haver estat designat el proper 1985 com a "Any Internacional de la Joventut". Alhora, n'avaluarà els resultats assolits.   
Article 2.n  
El Comité Valencià de l'Any Internacional de la Joventut estarà integrat per:   
1. El Conseller de Cultura, Educació i Ciència de la Generalitat Valenciana, com a President.   
2. El Director General de la Joventut i Esports de la Conselleria de Cultura, Educació i Ciència, com a Vicepresident.  
3. El Director General de Cooperació i Col·locació de la Conselleria de Sanitat, Seguretat Social i Treball.   
4. El Director General de Serveis Social de la Conselleria de Sanitat, Seguretat Social i Treball.   
5. El Director General de Turisme de la Conselleria d?Indústria, Comerç i Turisme.   
6. El Director General d'Acció Cívica de la Conselleria de la Presidència.   
7. El Director General d'Interior de la Conselleria de Governació.   
8. Un representant de cada una de les Diputacions Provincials d'Alacant, Castelló i València, designats pels Plens respectius i entre els membres.   
9. Tres regidors d'Ajuntaments, designats pel President. del Comité.   
10. Quatre representants del Consell de la Joventut de la Comunitat Valenciana.   
11. Tres persones, representants d'Institucions o Entitats vinculades a les actuacions específiques en matèria   
de Joventut i experts en aquest àmbit d'actuació, designades pel President del Comité.   
Article 3.r   
El Comité Valencià de l'Any Internacional de la Joventut està integrat pels òrgans següents:  
a) La Presidència,  
b) El Plenari, i   
c) La Secretaria de Coordinació.   
Article 4.t  
El Plenari del Comité queda integrat per tots els membres a què fa referència l'article 2.n d'aquesta Disposició.   
Article 5.é  
1. Seran funcions del Comité:  
a) Examinar la situació actual de la joventut valenciana.  
b) Analitzar els problemes que es plantegen als joves  
en tots els sectors socials i estudiar-ne les solucions  
possibles, en el marc d'una Política Integral per a la joventut.  
c) Elevar al Govern Valencià les conclusions dels  
anàlisis i estudis a què fa referència l'apartat anterior,  
proposant-hi els programes d'actuació a curt/llarg termini que s'estimen adients.  
d) Difondre els objectius de l'Any Internacional de la Joventut, tot estimulant els sectors socials, especialment els joves, a participar en les actuacions programades, i a desenvolupar iniciatives ordenades als objectius esmentats.  
e) Recollir les iniciatives de tots els sectors socials sobre els objectius esmentats.  
f) Avaluar les actuacions que es realitzen durant l'Any Internacional, analitzant-ne els resultats aconseguits.  
2. Les funcions anteriors s'entenen sense perjudici de les competències ostentades per la Conselleria de Cultura, Educació i Ciència en matèria de Joventut.  
Article 6.é  
La Secretaria de Coordinació, òrgan permanent del Comité i encarregat de l'execució dels acords adoptats per aquest, així com de l'organització general dels tractats, la preparació dels projectes i la coordinació de les activitats, queda integrada pels membres següents:   
a) El Director d'aquesta, que serà el Vice-president del Comité. Aquesta funció podrà ser delegada en un altre membre de la Secretaria.  
b) Un Director General dels esmentats en l'article 2.n d'aquest Decret, elegit entre aquests.  
c) Un dels regidors d'Ajuntaments a què fa referència l'article 2.n, 9, elegit entre aquests.  
d) Un representant del Consell de la Joventut de la  
Comunitat Valenciana als quals fa referència l'article 2.n,  
10, elegit entre aquests.  
e) Els Presidents de les Comissions de Treball a què  
fa referència l'article 8.é d'aquesta Disposició.  
Article 7.é  
Són competència de la Secretaria de Coordinació:  
a) Preparar l'Ordre del Dia del Comité i executarne els acords.   
b) Proposar al Comité els programes d'actuació i organitzar-ne l'execució.  
c) Proposar al Comité la constitució de les Comissions de Treball a què fa referència l'article següent.  
d) Organitzar les Comissions de Treball que el Comité acorda constituir i impulsar-ne i coordinar-ne el funcionament.  
e) Elevar al Comité els estudis, les conclusions i les propostes de les Comissions de Treball.  
f) Rebre, examinar i elevar al Comité totes les iniciatives públiques i privades que es produesquen en ordre als objectius de l'Any Internacional.  
g) Totes les que hi delegue el Comité.   
Article 8.é  
1. El Comité de l'Any Internacional de la Joventut constituirà les Comissions de Treball que considere necessàries per al compliment adequat de les funcions. En formaran part els membres del Comité que ho sol·liciten, així com els funcionaris públics i els experts que hi siguen designats per la Secretaria de Coordinació.   
2. Al front de cada Comissió hi haurà un President i un Secretari, elegits per la Comissió entre els membres.   
Article 9.é  
Els òrgans col·legiats establerts en aquesta disposició adaptaran l'actuació al que disposa el Capítol II del Títol Primer de la Llei de Procediment Administratiu.   
DISPOSICIO FINAL  
Aquest Decret entrarà en vigor el mateix dia de la publicació al Diari Oficial de la Generalitat Valenciana.   
València, 7 de maig de 1984.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI